| **Artūras Žurauskas** |
| --- |
|  |
| Gimė | 1961 m. rugpjūčio 20 d. (61 metai)Molėtai |
| Tautybė | lietuvis |
|  |
| Veikla | lietuvių teisininkas, diplomatas |
| Pareigos | Lietuvos ambasadorius Latvijoje (nuo 2016 m.) |
|  |
| Žymūs apdovanojimai |
| Ordino „Už nuopelnus Lietuvai" Komandoro kryžius |

**Artūras Žurauskas** (g. 1961 m. rugpjūčio 20 d. Molėtuose) – teisininkas, diplomatas, Lietuvos ambasadorius Latvijoje (nuo 2016 m. rugpjūčio mėn.).

Biografija
----------

1979–1984 m. mokėsi Vilniaus universiteto Teisės fakultete, įgijo teisininko kvalifikaciją. 1987–1989 m. SSRS vidaus reikalų ministerijos akademijos aspirantas. 1991 m. birželio 20 d. SSRS vidaus reikalų ministerijos akademijoje (Rusija) apgynė disertaciją tema „Baudžiamojo procesinio sulaikymo institutas tolesnio tarybinės visuomenės demokratizavimo sąlygomis", teisės mokslų kandidatas (socialinių mokslų daktaras).

1984–1987 m. Lietuvos TSR Vidaus reikalų ministerijos tardymo valdybos tardytojas, 1989–1990 m. SSRS vidaus reikalų ministerijos mokyklos Vilniaus fakulteto dėstytojas, 1990–1993 m. Lietuvos policijos akademijos dėstytojas.

1993–2000 m. LR URM užsienio reikalų ministerijos (LR URM) Konsulinio departamento (KD) direktoriaus pavaduotojas, 2000–2001 m. LR URM KD direktorius, 2001–2006 m. LR nepaprastasis ir įgaliotasis ambasadorius Kinijos Liaudies Respublikoje, taip pat Korėjos Respublikai, Mongolijai ir Vietnamo Socialistinei Respublikai.

2006–2010 m. buvo LR nepaprastasis ir įgaliotasis ambasadorius Graikijos Respublikoje, taip pat Kipro Respublikai (nuo 2007 m.), Albanijos Respublikai (nuo 2008 m.) bei 2007–2008 m. Bulgarijos Respublikai.

2010–2012 m. buvo URM Teisės ir tarptautinių sutarčių departamento direktorius.

Nuo 2012 m. spalio mėn. iki 2013 m. rugsėjo mėn. – Lietuvos ambasadorius Azerbaidžane. Iš šių pareigų atsistatydino, 2013 m. liepos mėn. internete paviešinus slapta įrašytus jo bei ambasadoriaus Vengrijoje R.Juškos pokalbius su diplomatais bei verslininkais Vilniuje. Pokalbiuose diplomatai dalijosi asmeninėmis pastabomis apie Azerbaidžano ir Armėnijos santykius bei kitais klausimais. Atšauktas iš ambasadoriaus pareigų dirbo ambasadoriumi ypatingiems pavedimams URM.

Nuo 2016 m. rugpjūčio 1 d. – Lietuvos ambasadorius Latvijoje. 
.

Moka anglų, rusų, lenkų kalbas.

Vedęs, turi dukrą.

Apdovanojimai
-------------

* Ordino „Už nuopelnus Lietuvai" Komandoro kryžius.

Šaltiniai
---------

1. ↑  Lietuvos mokslo potencialas Archyvuota kopija 2014-11-29 iš Wayback Machine projekto.
2. ↑  Prezidentė įteikė skiriamuosius raštus Lietuvos ambasadoriui Azerbaidžane Archyvuota kopija 2014-05-18 iš Wayback Machine projekto. (president.lt inf.)
3. ↑  Telefonu prisišnekėję Lietuvos ambasadoriai neteks postų Archyvuota kopija 2014-05-18 iš Wayback Machine projekto. (lrytas.lt inf.)
4. ↑  Prezidentė įteikė skiriamuosius raštus Lietuvos ambasadoriui Latvijoje Archyvuota kopija 2019-12-17 iš Wayback Machine projekto. (president.lt informacija)
5. ↑  Apie prezidentę juokavęs diplomatas vėl tapo ambasadoriumi (lrytas.lt inf.)

  


| Politinis postas |
| --- |
| Prieš tai:**Ginutis Voveris** | **Lietuvos ambasadorius Kinijos Liaudies Respublikoje** 2001 – 2006 m. | Po to:**Rokas Bernotas** |
| Prieš tai:**Dainius Junevičius** | **Lietuvos ambasadorius Graikijos Respublikoje** 2006 - 2010 m. | Po to:**Alfonsas Eidintas** |
| Prieš tai:**Kęstutis Kudzmanas** | **Lietuvos ambasadorius Azerbaidžano Respublikoje** 2012 - 2013 m. | Po to:**Valdas Lastauskas** |
| Prieš tai:**Ričardas Degutis** | **Lietuvos ambasadorius Latvijos Respublikoje** 2016-2021 m. | Po to:**Valdas Lastauskas** |